महन्थ ठाकुरको नेतृत्व नफेर्न राजदूतले राजपा नेतालाई सुझाव दिएकै हुन् । तर ‘अब दूतावासले हामीलाई धेरै सघाउने स्थिति छैन, आफ्नै बुतामा अगाडि बढ्नु छ भने ओली सरकारसँगै समझदारी गरेर जानुपर्छ’ भन्दै राजेन्द्र महतो, महेन्द्रराय यादव, शदत्सिंह भण्डारी र राजकिशोर यादव एकातिर भएका छन् भने अर्को पक्षले जिल्ला भेला गरेर महन्थ नेतृत्वको पुरानो तमलोपा ब्युँताउने खेल चल्दैछ । त्यसमा सर्वेन्द्रनाथ शुक्ला, वृषेशचन्द्र लालहरू सक्रिय भएका छन् । महन्थको बुझाई छ, ‘आउने दिनमा संयुक्त नेतृत्वबाट पार लाग्दैन र मलाई सर्वसम्मत अध्यक्ष बन्न पनि दिँदैनन् । बरु, पछि चुनावी तालमेल गरेर एकठाउँमा बसौँला । अहिलेचाहिँ मिल्ने स्थिति भएन ।’
